Diari Oficial de la Generalitat Valenciana


Sumari del DOGV 6833, del 03-08-2012 (2012/6986)

Notificació de la sentència dictada en el juí verbal de desnonament per falta de pagament número 769/2011.
----------------------------------------------------------------------------------------------------------

### Dades del document

Número de DOGV
:   6833

Data del DOGV
:   03-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6986


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal de desnonament per falta de pagament número 769/2011. [2012/6986]  
Assumpte civil 000769/2011  
Part demandant: Puerto Deportivo Torrevieja, SAU.  
Part demandada: Solussol Energía Solar, SL.  
Sobre: verbals arrendaticis.  
En el juí a què es fa referència, s'ha dictat la resolució que, literalment, és com es diu:  
«Dispositiva  
Que estime íntegrament la demanda interposada per la mercantil Puerto Deportivo Torrevieja, SAU, representada pel procurador dels tribunals Antonio Merlos Sánchez i assistida pel lletrat senyor/per la lletrada senyora Suárez Gago-Ruiz, contra Solussol Energía Solar, SL, en situació processal de rebel·lia, i declare resolt per falta de pagament de les rendes pactades i quantitats assimilades, el contracte d'arrendament de juliol de 2008 firmat per l'anterior concessionària i la demandada, Aldesa Construcciones, SA, arrendament d'ús diferent de vivenda, sobre els locals números 23 i 24 de la zona nauticoesportiva 3 en el port de Torrevieja, i, en conseqüència, he de condemnar el demandat a deixar a la lliure i completa disposició de l'actora els referits locals objecte d'eixe contracte, i l'advertisc de llançament si, ferma la present resolució, no els desallotja dins del termini legal, i condemne el demandat a pagar la quantitat de cent trenta-tres mil euros quatre-cents quaranta-tres euros amb quaranta-dos cèntims (133.443,42 €), els interessos legals corresponents i les costes processals.  
  
Notifiqueu esta sentència a les parts i feu-los saber que en contra es pot interposar un recurs d'apel·lació davant l'Audiència Provincial d'Alacant, el qual es prepararà per escrit davant d'este Jutjat en el termini de cinc dies, citant la resolució objecte d'impugnació i la voluntat de recórrer-hi amb la indicació de les decisions que s'impugnen, i s'ha d'adjuntar, per a la seua admissió, el justificant documental d'haver consignat la quantitat de 50 euros en el Banesto, en el compte de consignacions i depòsits d'este Jutjat, en el número corresponent a este procediment (disposició addicional 15a de la LOPJ afegida per la LO 1/2009, de 3 de novembre).  
Esta notificació es realitzarà, quant al demandat rebel, personalment, en la forma prevista en l'article 161 de la Llei d'Enjudiciament Civil, però si el demandat es trobara en parador desconegut, la notificació es farà per mitjà d'edictes.  
Esta és la meua sentència, que jutge definitivament en primera instància, que pronuncie, mane i firme».  
Atés que es desconeix el domicili o residència actuals de la part demandada, per resolució dictada en el procediment de referència i de conformitat amb el que disposen els articles 156,4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a portar a efecte la diligència de notificació.  
  
Torrevieja, 22 de maig de 2012.- La secretària judicial: Amparo Marco Martínez Arenas.